ZÁKAZKA S NÍZKOU HODNOTOU

NA DODANIE TOVARU

**„Inovatívne zariadenie pekárne“**

**SUPER REVERZNÁ VEREJNÁ SÚŤAŽ BEZ VYUŽITIA ELEKTRONICKÉHO**

**TRHOVISKA**

**SÚŤAŽNÉ PODKLADY**

**Imrich Jeriga**

*konateľ*

*OBSAH SÚŤAŽNÝCH PODKLADOV*

[A.1 Pokyny pre záujemcov a uchádzačov 3](#_Toc50379)

[A.2 Podmienky účasti uchádzačov 17](#_Toc50380)

[A.3 Kritérium na vyhodnotenie ponúk 19](#_Toc50381)

[B.1 Opis predmetu zákazky 19](#_Toc50382)

[B.2 Spôsob určenia ceny ........................................................................................................................... 20](#_Toc50383)

[B.3 Obchodné podmienky dodania predmetu zákazky 23](#_Toc50384)

# A.1 Pokyny pre záujemcov a uchádzačov

Časť I.

***Všeobecné informácie***

1. **Identifikácia verejného obstarávateľa** 
   1. Verejný obstarávateľ (osoba podľa §8 ods. 1 písm. c):

|  |
| --- |
| Názov spoločnosti: **JEBO – CHLEBO spol. s.r.o.**  IČO**: 31588352**  Sídlo**: Veterná 13, 980 42 Rimavská Seč**  Kontaktná osoba zodpovedná za verejné obstarávanie: Imrich Jerigačíslo telefónu +421 905 345 317  E - mail: imrejeriga64@gmail.com  Kontaktná osoba zodpovedná za predmet zákazky: Imrich Jeriga, konateľ číslo telefónu: +421 905 345 317  E – mail: imrejeriga64@gmail.com  Pre získanie informácií o verejnom obstarávaní, pre sťahovanie, vytváranie a odosielanie dokumentov je potrebné používať:   * webovú stránku verejného obstarávateľa: <http://jebo-chlebo.sk/> * portál partnerská dohoda – zverejňovanie zákaziek pre tovary od 15.06.2021: <https://www.partnerskadohoda.gov.sk/zverejnovanie-zakaziek-pre-tovary-od-15062021/> * bezplatnú službu Európskej komisie poskytujúcu elektronickú verziu Jednotného európskeho dokumentu slúžiacu pre jeho vyplnenie a opätovné použitie [https://ec.europa.eu/growth/toolsdatabases/espd/filter?lang=sk.](https://ec.europa.eu/growth/toolsdatabases/espd/filter?lang=sk) |

1. **Predmet zákazky** 
   1. Názov predmetu zákazky:

**Inovatívne zariadenie pekárne**

Kód CPV:

42215200-8 – Zariadenia na spracovanie potravín

* 1. Predpokladaná hodnota predmetu zákazky je uvedená vo Výzve na predkladanie ponúk.
  2. Podrobné vymedzenie predmetu zákazky tvorí časť *B.1 „Opis predmetu zákazky“* týchto súťažných podkladov.

1. **Rozdelenie predmetu zákazky** 
   1. **Predmet zákazky nie je rozdelený na časti. Uchádzač predloží ponuku na celý predmet zákazky.** Zákazka nie je rozdelená z dôvodu, že tvorí komplexný a logický celok. Verejný obstarávateľ po dôkladnom preskúmaní a následnom zvážení následkov možného rozdelenia predmetu zákazky na časti, má za to, že ak by obstarávaný predmet zákazky rozdelil na časti, v rámci ktorých by umožnil uchádzačom predkladať ponuky na samostatné časti predmetu zákazky, a v ktorých by napokon mohlo byť viacero rôznych úspešných dodávateľov, tak potreba koordinácie jednotlivých dodávateľov častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky, cieľa a plnenia jej predmetu nadväzujúceho na projekt, z ktorého má byť zákazka spolufinancovaná, a ktorá prispieva k riadnemu plneniu daného projektu. Verejný obstarávateľ má zároveň záujem na zabezpečení čo najväčšej miery efektívnosti a hospodárnosti počas celej životnosti obstarávaného strojového vybavenia.

Pri svojich úvahách o (ne)rozdelení zákazky verejný obstarávateľ predmet zákazky posudzoval z rôznych hľadísk. V prvom rade zohľadnil **kvantitatívne hľadisko**, teda či veľkosť zákazky vyhovuje výrobnej kapacite malých a stredných podnikov, resp. jej rozdelenie na časti by lepšie zodpovedalo schopnostiam malých a stredných podnikov. Zároveň vyhodnocoval vo fáze prípravy aj **kvalitatívne hľadisko**, teda či obsah predmetu zákazky zodpovedá špecializovanej oblasti, ktorou sa malé a stredné podniky zaoberajú. Verejný obstarávateľ taktiež vzal do úvahy **technické a hospodárske hľadisko predmetu zákazky**. Vo fáze prípravy zákazky verejný obstarávateľ postupoval tiež tak, že do úvahy vzal vlastné skúsenosti z predchádzajúcich plnení ako aj skúsenosti vychádzajúce zo znalostí regiónu.

Verejný obstarávateľ vyhodnotil, že nakupované strojové vybavenie je nevyhnutné na zabezpečenie riadneho prevádzkového chodu objektu, ktorý bude vyrábať pečivo. Všetka vymienená technika je nevyhnuntá, aby bola zapojená do pekárenských prác prebiehajúcich v objekte, a je preto nevyhnutné každej venovať náležitú pozornosť. Z hľadiska verejného obstarávateľa a z hľadiska jeho ekonomického a hospodárskeho záujmu na riadnom chode objektu je nevyhnutné, aby miera koordinácie dodávateľov, servisných technikov ako aj miera nákladov vynakladaných administratívnymi kapacitami verejného obstarávateľa na zabezpečenie chodu objektu, bola minimálna. V prípade, ak by došlo rozdeleniu zákazky spôsobom, že každá technologická časť v rámci opisu predmetu zákazky by bola dodávaná separátne, mohla by nastať situácia, kde by každé zariadenie dodával iný subjekt, ktorý by mal zároveň zazmluvnené iné servisné stredisko. Ako však verejný obstarávateľ poukázal vyššie, technické (strojové) vybavenie, ktoré zamýšľa kúpiť je potrebné ako celok a je na sebe závislé pre riadne zabezpečenie chodu objektu pekárne. V prípade poruchy jedného alebo viacerých strojov pri rozdelenej zákazke (rôzni víťazní uchádzači) by mohlo dôjsť k paralýze chodu objektu na dlhý čas. Z ekonomického hľadiska je tiež efektívnejšie obstarávať predmetné strojové vybavenie ako celok, nakoľko sa znižujú aj náklady na osobohodiny pri dodávke, montáži, školení a pod.

1. **Variantné riešenie** 
   1. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.
   2. Ak súčasťou ponuky bude aj variantné riešenie, variantné riešenie nebude zaradené do vyhodnotenia a nebude sa naň prihliadať.

1. **Miesto a termín dodania predmetu zákazky** 
   1. Miesto alebo miesta dodania predmetu zákazky: sídlo verejného obstarávateľa resp. priestory, kde bude technika umiestnená.
   2. Predpokladaná dĺžka trvania zmluvy na dodanie predmetu zákazky alebo termín ukončenia dodávky:  **2 mesiace**

1. **Zdroj finančných prostriedkov** 
   1. Predmet zákazky bude spolufinancovaný z Operačného programu Integrovaná infraštrukútra (OPII); kód Výzvy: OPII-MH/DP/2020/11.3-27, štátneho rozpočtu a vlastných zdrojov verejného obstarávateľa.

1. **Typ zákazky**

|  |
| --- |
| 7.1 Zákazka s nízkou hodnotou na dodanie tovaru v zmysle §8 ods. 1 písm. c) zákona o verejnom obstarávaní a §409 a nasl. Obchodného zákonníka, s plnením predmetu zmluvy od objednávky v zmysle zmluvy do **2 mesiacov**. |
| 7.2 Vymedzenie zmluvných podmienok na dodanie požadovaného predmetu zákazky – **Inovatívne zariadenie pekárne** - tvorí časť *B.1 „Opis predmetu zákazky“, B.2 „Spôsob určenia ceny“* a *B.3 „Obchodné podmienky dodania predmetu zákazky“* týchto súťažných podkladov (Návrh kúpnej zmluvy). |

1. **Lehota viazanosti ponuky** 
   1. **Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom.**
   2. Lehota na predkladanie ponúk stanovená verejným obstarávateľom je uvedená vo Výzve na predkladanie ponúk (civilná nadlimitná zákazka)

|  |
| --- |
| 8.3 Lehota viazanosti ponúk je verejným obstarávateľom stanovená v zmysle bodu 8.1.  na 12 mesiacov od uplynutia lehoty na predkladanie ponúk. |

Časť II.

***Komunikácia a vysvetlenie***

1. **Komunikácia medzi verejným obstarávateľom, záujemcami a uchádzačmi**

* 1. Poskytovanie vysvetlení, oznámenia, odovzdávanie podkladov a komunikácia (ďalej len „komunikácia“) medzi verejným obstarávateľom a záujemcami/uchádzačmi sa uskutočňuje spôsobom, ktorý zabezpečí úplnosť údajov a obsahu uvedených v ponuke a zaručia ochranu dôverných a osobných údajov uvedených v týchto dokumentoch, resp. v súlade s § 20 zákona o verejnom obstarávaní.
  2. Dorozumievanie medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní nasledovne:

9.2.1 **Elektronickou formou prostredníctvom emailu a prostredníctvom webovej stránky verejného obstarávateľa:**

* + - poskytnutie súťažných podkladov záujemcom, ktorým sa rozumie sprístupnenie súťažných podkladov verejným obstarávateľom na webovej stránke verejného obstarávateľa a na portáli partnerskadohoda, neobmedzený prístup k súťažným podkladom získa každý záujemca na stránke: [http://jebochlebo.sk/,](http://jebo-chlebo.sk/) resp. z webovej stránky

[https://www.partnerskadohoda.gov.sk/zverejnovanie-zakaziek-pre-tovary-od15062021/](https://www.partnerskadohoda.gov.sk/zverejnovanie-zakaziek-pre-tovary-od-15062021/)

* + - verejný obstarávateľ neposkytne záujemcom súťažné podklady v listinnej podobe;
    - poskytnutie vysvetlení súťažných podkladov alebo inej sprievodnej dokumentácie prostredníctvom emailu osoby zodpovednej za verejné obstarávanie uvedenej v bode 1.1 týchto Súťažných podkladov, pokiaľ záujemcovia o vysvetlenie požiadali;
    - doplnenie informácií, uvedených v súťažných podkladoch alebo inej sprievodnej dokumentácie, ktoré zverejnil verejný obstarávateľ prostredníctvom emailu osoby zodpovednej za verejné obstarávanie
    - predkladanie ponuky uchádzačmi podľa požiadaviek verejného obstarávateľa, stanovených vo Výzve na predkladanie ponúk a týchto súťažných podkladoch
    - odoslanie žiadosti o doplnenie alebo vysvetlenie predložených dokladov;
    - odoslanie žiadosti o vysvetlenie ponuky alebo mimoriadne nízkej ponuky v rámci vyhodnocovania ponúk, doručenie vysvetlenia ponuky alebo mimoriadne nízkej ponuky v rámci vyhodnocovania ponúk;
    - doručenie doplnenia alebo vysvetlenia predložených dokladov (doklady týkajúce sa podmienok účasti);
    - odoslanie informácie o vylúčení uchádzača z procesu verejného obstarávania ak nastanú okolnosti podľa § 40 ods. 6 a ods. 7 zákona o verejnom obstarávaní alebo v prípade vylúčenia ponuky uchádzača

podľa § 53 ods. 5 zákona o verejnom obstarávaní;

* + - odoslanie informácie o výsledku vyhodnotenia ponúk;

* 1. Plynutie zákonných lehôt v prípade elektronickej komunikácie je odo dňa odoslania/doručenia správy. Pod pojmom „*doručenie*“ sa myslí, kedy bola správa doručená uchádzačovi a nie kedy si ju uchádzač prečítal.
  2. Momentom doručenia zásielky pre účely tohto verejného obstarávania, sa rozumie odoslanie zásielky jej adresátovi bez ohľadu na to, či je odosielateľom zásielky verejný obstarávateľ alebo záujemca, resp. uchádzač, t.j. akonáhle sa dostane zásielka do sféry dispozície adresáta.
  3. Komunikácia medzi verejným obstarávateľom a záujemcami a uchádzačmi sa riadi ustanoveniami § 20 zákona o verejnom obstarávaní.
  4. Verejný obstarávateľ zabezpečení, aby strany mali k dispozícii všetky nevyhnutné informácie technickej povahy, ktoré sa sprístupňujú všetkým za rovnakých podmienok, určených vopred verejným obstarávateľom.

1. **Vysvetlenie a doplnenie Výzvy na predkldanie ponúk a súťažných podkladov**

* 1. V prípade nejasnosti alebo potreby objasnenia súťažných podkladov, inej sprievodnej dokumentácie a/alebo iných dokumentov poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom zaslania emailu osobe zodpovednej za verejné obstarávanie identifikovanej v bode 1.1 týhto súťažných podkladov.
  2. Vysvetlenie informácií uvedených vo Výzve, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri dnipred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
  3. Predložené otázky a vysvetlenie zverejní verejný obstarávateľ aj na svojej webovej stránke:<https://jebo-chlebo.sk/inovativne-zariadenie-pekarne/>
  4. Ak je to nevyhnutné, **verejný** **obstarávateľ môže doplniť informácie uvedené v súťažných podkladoch, ktoré preukázateľne oznámi súčasne všetkým záujemcom najneskôr tri dni pred uplynutím lehoty na predkladanie ponúk na svojej webovej stránke.** Akékoľvek doplnenie a spresnenie sa stáva súčasťou súťažných podkladov.
  5. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, **verejný obstarávateľ nie je povinný predĺžiť lehotu na predkladanie ponúk** alebo lehotu na predloženie žiadostí o účasť.

Časť III.

***Príprava ponuky***

1. **Vyhotovenie ponuky** 
   1. Ponuka sa predkladá elektronicky emailom na adresu osoby zodpovednej za verejné obstarávanie uvedenej v bode 1.1 týchto súťažných podkladov.
   2. Verejný obstarávateľ požaduje, v prípade uchádzača preukazujúceho splnenie podmienok účasti v zmysle § 39 ods. 1 zákona o verejnom obstarávaní Jednotným európskym dokumentom ( ďalej len „JED“ ), aby vo svojej ponuke predložil Štandardný formulár JED-u, ktorý je dostupný na stránke:

[https://www.uvo.gov.sk/legislativametodika-dohlad/jednotny-europskydokument-pre-verejneobstaravanie-553.html](https://www.uvo.gov.sk/legislativametodika-dohlad/jednotny-europsky-dokument-pre-verejneobstaravanie-553.html)  alebo <https://ec.europa.eu/tools/espd?lang=sklang=sk>

* 1. Potvrdenia, doklady a iné dokumenty tvoriace ponuku požadované vo Výzve na predkladanie ponúk, prostredníctvom ktorej bol postup zákazky s nízkou hodnotou vyhlásený a v týchto súťažných podkladoch, musia byť v ponuke predložené v elektronickej podobe ako naskenované originály alebo ich úradne osvedčené kópie, pokiaľ nie je určené inak.
  2. Ponuka vyhotovená a predložená v elektronickej forme musí byť vo formáte, ktorý zabezpečí trvalé zachytenie jej obsahu, v súlade s požiadavkami, uvedenými v týchto súťažných podkladoch. Doklady a dokumenty tvoriace obsah ponuky, požadované v týchto súťažných podkladoch verejný obstarávateľ odporúča predložiť ako súbory .pdf. poprípade .jpg.
  3. Ak uchádzač **nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil**. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
  4. Uchádzač **môže predložiť iba jednu ponuku**. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

1. **Jazyk ponuky**
   1. **Ponuka a ďalšie doklady a dokumenty** vo verejnom obstarávaní sa predkladajú v **štátnom jazyku** (t.j. v slovenskom jazyku).
   2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka (t.j. do slovenského jazyka).

1. **Mena a ceny uvádzané v ponuke**

* 1. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách (EUR).
  2. Uchádzač stanoví cenu za predmet zákazky na základe vlastných výpočtov, činností, výdavkov a príjmov podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa zákon o cenách vykonáva.
  3. Celkovú cenu uvedie uchádzač v Návrhu na plnenie kritéria na vyhodnotenie ponúk v Prílohe č. 1.
  4. Navrhovaná celková cena podľa bodu 13.3 tejto časti súťažných podkladov musí obsahovať cenu, ktorá zohľadní požiadavky na predmet zákazky, ktoré sú uvedené v časti B.1 „*Opis predmetu zákazky*“ týchto súťažných podkladov.
  5. Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení: 13.5.1 navrhovaná cena bez DPH;

13.5.2 sadzba DPH a výška DPH; 13.5.3 navrhovaná cena vrátane DPH.

* 1. Ak uchádzač nie je platiteľom DPH, uvedie navrhovanú cenu celkom. Skutočnosť, že nie je platiteľom DPH, uvedie v ponuke.
  2. V prípade, ak ponuka bude obsahovať inú sadzbu DPH, aká je používaná na území SR, komisia odpočíta uchádzačom udanú hodnotu DPH od celkovej ceny a pripočíta k nim platnú sadzbu DPH používanú na území SR. Takýto úkon sa nepovažuje za zmenu ponuky. V prípade identifikovania rôzneho návrhu na plnenie v ponuke uchádzača (napr. iný návrh v zmluve a iný návrh v prílohách) bude verejný obstarávateľ postupovať v súlade s výkladovým stanoviskom Úradu pre verejné obstarávanie č. 5/2016.

1. **Zábezpeka ponuky** 
   1. Zábezpeka ponuky sa **nevyžaduje.**

1. **Obsah ponuky** 
   1. Ponuka nebude rozdelená na časti.
   2. **Ponuka obsahuje:**
      1. **plnú moc pre osobu**, ktorá predkladá ponuku ako „*Osoba oprávnená podpisovať ponuku*", a ktorá bude konať v mene všetkých osôb uchádzača, ktoré majú právo súčasne konať v mene uchádzača – predkladať platné dokumenty a podpisovať ponuku. V prípade, že ide o viac osôb, je potrebné predložiť príslušný počet plných mocí. Plné moci nemusia byť úradne overené.
      2. **list s identifikačnými údajmi uchádzača** (v prípade skupiny dodávateľov identifikačné údaje za každého člena skupiny) s uvedením obchodného mena, adresy sídla alebo miesta jeho podnikania, mena kontaktnej osoby, telefónneho čísla a elektronickej adresy (je súčasťou súčasť návrhu na plnenie kritérií);
      3. **potvrdenia, doklady a dokumenty, prostredníctvom ktorých uchádzač preukazuje splnenie podmienok účasti**, požadované vo Výzve na predkladanie ponúk a podľa časti A.2 „Podmienky účasti uchádzačov“ týchto súťažných podkladov, alebo doklady nahradí Jednotným európskym dokumentom podľa § 39 zákona o verejnom obstarávaní alebo čestným vyhlásením podľa §114 ZVO;
      4. **v prípade skupiny dodávateľov** vystavené splnomocnenie pre jedného z členov skupiny (lídra skupiny), ktorý bude oprávnený konať v mene všetkých členov skupiny dodávateľov a prijímať pokyny v tomto verejnom obstarávaní a bude oprávnený konať v mene skupiny pre prípad prijatia ponuky, podpisu zmluvy a komunikácie/zodpovednosti v procese plnenia zmluvy. Splnomocnenie musí byť podpísané všetkými členmi skupiny alebo osobou/osobami oprávnenými konať v danej veci za každého člena skupiny.
      5. **návrh na plnenie kritérií** určený verejným obstarávateľom na vyhodnotenie ponúk podľa časti A.3 „*Kritérium na vyhodnotenie ponúk*“ týchto súťažných podkladov (Príloha č. 1 súťažných podkladov);
      6. **plánovaný podiel zákazky zadaný subdodávateľom**, podľa prílohy č. 3 Súťažných podkladov;
      7. **čestné vyhlásenie, že uchádzač nemá uložený zákaz účasti vo verejnom obstarávaní**, podľa prílohy č. 4 Súťažných podkladov, ak relevantné; (relevantné, ak uchádzač, alebo skupina dodávateľov preukazuje splnenie podmienok účasti týkajúcich sa osobného postavenia podľa § 32 zákona o verejnom obstarávaní predložením požadovaných dokladov bez použitia Jednotného európskeho dokumentu alebo zápisom do Zoznamu hospodárskych subjektov podľa § 152 ods. 1 zákona o verejnom obstarávaní);
      8. podľa prílohy č. 5 Súťažných podkladov, **informácie o osobe, ktorej služby alebo podklady uchádzač pri vypracovaní ponuky využil**, ak relevantné. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené;

* 1. Doklady a dokumenty tvoriace ponuku musia byť predložené ako naskenované originály alebo úradne overené kópie týchto dokladov alebo dokumentov, pokiaľ nie je stanovené inak. Na každom dokumente, pri ktorom je to požadované, musí byť čitateľný dátum vyhotovenia, alebo overenia za účelom splnenia podmienky.

1. **Náklady na ponuku** 
   1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

Časť IV.

***Predkladanie ponuky***

1. **Uchádzač oprávnený predložiť ponuku** 
   1. Uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne. Takáto skupina dodávateľov utvorená pre dodanie tovaru, ktorej ponuka bude prijatá verejným obstarávateľom, nemusí vytvoriť určitú právnu formu, musí však stanoviť lídra skupiny, ktorý bude oprávnený prijímať pokyny od verejného obstarávateľa za všetkých členov skupiny a konať v mene všetkých ostatných členov skupiny v procese plnenia zmluvy. Všetci členovia takejto skupiny dodávateľov utvorenej na dodanie stavebných prác musia jednému z členov skupiny dodávateľov udeliť splnomocnenie konať v mene všetkých členov skupiny dodávateľov a prijímať pokyny v tomto verejnom obstarávaní, ako aj konať v mene skupiny dodávateľov pre prípad prijatia ponuky, podpisu Zmluvy o dielo a komunikácie/zodpovednosti v procese plnenia Zmluvy o dielo.

1. **Predloženie ponuky** 
   1. **Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako jeden z členov skupiny dodávateľov.** Verejný obstarávateľ vylúči ponuku predloženú uchádzačom, ktorý je súčasne členom skupiny dodávateľov.
   2. **Elektronickú ponuku** predloží emailom jeden uchádzač.
   3. Doklady a dokumenty požadované vo Výzve na predkladanie ponúk a podľa týchto súťažných podkladov sa budú predkladať elektronicky - emailom. Platí, že vložené doklady a dokumenty, u ktorých sa vyžaduje podpis, budú podpísané na originálne vyhotovenom dokumente a následne naskenované, uložené do súboru pdf. a takto zaslané. **Verejný obstarávateľ však bude akceptovať aj dokumenty podpísané zaručeným elektronickým podpisom** (ZEP) štatutárneho orgánu resp. osoby splnomocnenej na konanie v predmetnom verejnom obstarávaní.

1. **Doplnenie, vysvetlenie, zmena a odvolanie ponuky**
   1. Uchádzač môže zmeniť pripravovanú ponuku alebo jej časť/prílohy pred jej odoslaním. Po odoslaní ponuky môže do uplynutia lehoty na predkladanie ponúk túto stiahnuť a podať novú ponuku.

Časť V.

***Otváranie a vyhodnotenie ponúk***

1. **Otváranie ponúk**
   1. Otváranie ponúk sa uskutoční na adrese uvedenej vo Výzve na predkladanie ponúk.
   2. Dátum otvárania ponúk je uvedený vo Výzve na predkladanie ponúk.
   3. Na otváraní ponúk môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou na jeho zastupovanie. *Verejný obstarávateľ odporúča uchádzačovi, ktorý má záujem sa zúčastniť na otváraní ponúk, aby aspoň deň pred dátumom otvárania ponúk informoval osobu zodpovednú za verejné obstarávanie o vyslaní zástupcu/ zástupcov, tak aby verejný obstarávateľ a osoba poverená realizáciou verejného obstarávania zabezpečili všetky potrebné a nevyhnutné opatrenia súvisiace s výnimočným stavom resp. pandemickou situáciou spojenou s šírením ochorenia COVID-19.*

1. **Preskúmanie ponúk** 
   1. Do procesu vyhodnocovania ponúk budú zaradené tie ponuky, ktoré:
      1. obsahujú náležitosti uvedené v bode 15 súťažných podkladov;
      2. zodpovedajú požiadavkám verejného obstarávateľa na predmet zákazky uvedeným vo Výzve na predkladanie ponúk a v týchto súťažných podkladoch.
   2. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami verejného obstarávateľa na predmet zákazky uvedenými vo Výzve na predkladanie ponúk a v týchto súťažných podkladoch a neobsahuje také skutočnosti, ktoré sú v rozpore so všeobecne záväznými právnymi predpismi.
   3. Ponuka uchádzača, ktorá nebude spĺňať požiadavky verejného obstarávateľa podľa predchádzajúcich dvoch bodov, bude z verejného obstarávania vylúčená. Uchádzačovi bude písomne oznámené vylúčenie jeho ponuky s uvedením dôvodu vylúčenia.

1. **Vyhodnotenie ponúk a hodnotenie splnenia podmienok účasti uchádzačov** 
   1. Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa Výzvy alebo súťažných podkladov, uchádzač bude požiadaný o vysvetlenie alebo doplnenie predložených dokladov.
   2. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
   3. Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ

bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená Zmluva.

* 1. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti:
     1. ktoré sa týkajú osobného postavenia, za každého člena skupiny osobitne; oprávnenie dodávať tovar preukazuje člen skupiny len vo vzťahu k tej časti predmetu zákazky, ktorú má zabezpečiť,
     2. ktoré sa týkajú finančného a ekonomického postavenia a technickej alebo odbornej spôsobilosti, za všetkých členov skupiny spoločne.
  2. Splnenie podmienok účasti uchádzačov sa bude posudzovať z dokladov predložených podľa požiadaviek uvedených v časti A.2 „*Podmienky účasti uchádzačov*“ týchto súťažných podkladov a pri skupine dodávateľov spôsobom podľa bodu 22.3 súťažných podkladov.
  3. Skupina dodávateľov môže využiť zdroje účastníkov skupiny dodávateľov alebo iných osôb podľa § 33 ods. 2, kapacity účastníkov skupiny dodávateľov alebo iných osôb podľa § 34 ods. 3 zákona o verejnom obstarávaní.
  4. Vyhodnocovanie ponúk je neverejné.
  5. Ponuky uchádzačov, ktoré budú spĺňať stanovené podmienky a neboli z verejného obstarávania vylúčené v súlade s týmito súťažnými podkladmi, budú vyhodnocované podľa tohto bodu súťažných podkladov a podľa kritérií na vyhodnotenie ponúk uvedených vo Výzve na predkladanie ponúk spôsobom určeným v časti A.3 *„Kritérium na vyhodnotenie ponúk“* týchto súťažných podkladov.
  6. Verejný obstarávateľ si v súlade so zákonom o verejnom obstarávaní vyhradzuje právo neprijať tú ponuku, ktorá presahuje predpokladanú hodnotu zákazky.

1. **Vysvetlenie ponuky** 
   1. Verejný obstarávateľ môže požiadať uchádzača o vysvetlenie alebo o doplnenie predložených dokladov podľa § 40 ods. 4 zákona o verejnom obstarávaní ak z predložených dokladov nemožno posúdiť ich platnosť alebo splnenie podmienky účasti. Ak verejný obstarávateľ neurčí dlhšiu lehotu, uchádzač alebo záujemca doručí vysvetlenie alebo doplnenie predložených dokladov do
      1. dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov,
      2. piatich pracovných dní odo dňa doručenia žiadosti, ak sa komunikácia uskutočňuje inak, ako podľa písmena a).
   2. Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky **nemôže dôjsť k jej zmene**. Za zmenu ponuky sa nepovažuje odstránenie zrejmých chýb v písaní a počítaní.
   3. Ak sa pri určitej zákazke javí ponuka ako **mimoriadne nízka** vo vzťahu k zákazke, verejný obstarávateľ podľa § 53 ods. 2 zákona o verejnom obstarávaní písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.

1. **Vylúčenie ponuky**
   1. Verejný obstarávateľ vylúči ponuku, ak
      1. uchádzač nezložil zábezpeku podľa určených podmienok;
      2. ponuka nespĺňa požiadavky na predmet zákazky alebo koncesie uvedené v dokumentoch potrebných na vypracovanie ponuky;
      3. uchádzač nedoručí písomné vysvetlenie ponuky na základe požiadavky podľa §53 ods. 1 zákona o verejnom obstarávaní do
         1. dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu a komunikácia sa uskutočňuje prostredníctvom elektronických prostriedkov,
         2. piatich pracovných dní odo dňa doručenia žiadosti o vysvetlenie, ak komisia neurčila dlhšiu lehotu a komunikácia sa uskutočňuje inak ako podľa prvého bodu;
      4. uchádzačom predložené vysvetlenie ponuky nie je svojim obsahom v súlade s požiadavkou podľa §53 ods. 1 zákona o verejnom obstarávaní;
      5. uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu;
      6. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa §53 ods. 1 zákona o verejnom obstarávaní;
      7. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk;
      8. uchádzač sa pokúsil neoprávnene ovplyvniť postup verejného obstarávania.

* 1. Verejný obstarávateľ vylúči z verejného obstarávania uchádzača alebo záujemcu, ak
     1. nesplnil podmienky účasti,
     2. predložil neplatné doklady; neplatnými dokladmi sú doklady, ktorým uplynula lehota platnosti,
     3. poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti a majú vplyv na vyhodnotenie splnenia podmienok účasti alebo výber záujemcov,
     4. pokúsil sa neoprávnene ovplyvniť postup verejného obstarávania,
     5. pokúsil sa získať dôverné informácie, ktoré by mu poskytli neoprávnenú výhodu,
     6. konflikt záujmov podľa § 23 nemožno odstrániť inými účinnými opatreniami,
     7. pri posudzovaní odbornej spôsobilosti preukázateľne identifikoval protichodné záujmy záujemcu alebo uchádzača, ktoré môžu nepriaznivo ovplyvniť plnenie zákazky,
     8. nepredložil po písomnej žiadosti vysvetlenie alebo doplnenie predložených dokladov v určenej lehote,
     9. nepredložil po písomnej žiadosti doklady nahradené jednotným európskym dokumentom v určenej lehote,
     10. nenahradil inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky,
     11. nenahradil subdodávateľa, ktorý nespĺňa požiadavky určené verejným obstarávateľom novým subdodávateľom, ktorý spĺňa určené požiadavky, v lehote podľa § 41 ods. 2,
     12. nenahradil technikov, technické orgány alebo osoby určené na plnenie zmluvy alebo koncesnej zmluvy, alebo riadiacich zamestnancov, ktorí nespĺňajú podmienku účasti podľa § 34 ods. 1 písm. c) alebo písm. g), v určenej lehote novými osobami alebo orgánmi, ktoré spĺňajú túto podmienku účasti.
  2. Verejný obstarávateľ písomne oznámi uchádzačovi vylúčenie v súlade s § 53 ods. 7 zákona o verejnom obstarávaní.
  3. Záujemca alebo uchádzač, ktorý nespĺňa podmienky účasti osobného postavenia podľa § 32 ods. 1 písm. a), g) a h) alebo sa na neho vzťahuje dôvod na vylúčenie podľa odseku 6 písm. c) až g). a odseku 7, je oprávnený verejnému obstarávateľovi alebo obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí záujemca alebo uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to, aby sa zabránilo budúcim pochybeniam, priestupkom, správnym deliktom alebo trestným činom.

1. **Dôvernosť procesov verejného obstarávania** 
   1. Verejný obstarávateľ je povinný zachovávať mlčanlivosť o informáciách označených ako dôverné, ktoré im uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné.
   2. Za dôverné informácie je na účely tohto zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.
   3. Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom o verejnom obstarávaní a inými všeobecne záväznými právnymi predpismi/osobitnými predpismi (zákon č. 211/2000 Z. z. o slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.) alebo napr. uverejňovanie v Centrálnom registri zmlúv na Úrade vlády SR.
   4. Verejný obstarávateľ môže hospodárskym subjektom uložiť povinnosti zameranú na ochranu dôverných informácií, ktoré sprístupňuje počas priebehu verejného obstarávania.

Časť VI.

***Prijatie ponuky***

1. **Informácia o výsledku vyhodnotenia ponúk** 
   1. Na prvom mieste sa umiestni ponuka uchádzača s najnižšou ponúkanou celkovou cenou za dielo bez DPH. Následne v súlade s § 55 a § 40 zákona o verejnom obstarávaní verejný obstarávateľ vyhodnotí splnenie podmienok účasti u uchádzača, ktorý sa predbežne umiestnil na 1. mieste (**super reverz**).
   2. Úspešným uchádzačom sa stane uchádzač, ktorého verejný obstarávateľ určí za úspešného v tomto verejnom obstarávaní.
   3. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy s úspešným uchádzačom tak, aby mohla byť uzavretá podľa § 56 zákona o verejnom obstarávaní, ak bol na jej uzatvorenie písomne vyzvaný.
   4. Každému uchádzačovi, ktorého ponuka bola vyhodnotená, bude doručené oznámenie o výsledku vyhodnotenia ponúk. Úspešnému uchádzačovi verejný obstarávateľ oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky. V oznámení verejný obstarávateľ uvedie identifikáciu úspešného uchádzača a informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

1. **Uzavretie zmluvy** 
   1. **Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom alebo uchádzačmi.**
   2. Ak úspešný uchádzač odmietne uzavrieť zmluvu, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.
   3. Ak uchádzač alebo uchádzači, ktorí sa umiestnili ako druhí v poradí neposkytnú súčinnosť podľa, verejný obstarávateľ ich bezodkladne informuje o tom, že s nimi nebude uzavretá zmluva spolu s uvedením dôvodov. Verejný obstarávateľ následne môže uzavrieť zmluvu s uchádzačom alebo uchádzačmi, ktorí sa umiestnili ako tretí v poradí.
   4. Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
   5. Úspešný uchádzač je na požiadanie verejného obstarávateľa povinní predložiť všetky zmluvy so subdodávateľmi, ktorí sa majú podieľať na realizácii diela.

# A.2 Podmienky účasti uchádzačov

Uchádzač do ponuky vkladá doklady preukazujúce splnenie podmienok účasti elektronicky emailom v .pdf naskenovanej forme originálov alebo úradne osvedčených kópií, ak nie je stanovené inak.

1. **Podmienky účasti na preukázanie osobného postavenia**

Podmienky účasti na preukázanie osobného postavenia sú uvedené vo Výzve na predkladnaie ponúk.

1. **Podmienky účasti na preukázanie finančného a ekonomického postavenia**

Nevyžaduje sa.

1. **Podmienky účasti na preukázanie technickej spôsobilosti a odbornej spôsobilosti**

Podmienky účasti na preukázanie technickej spôsobilosti alebo odbornej spôsobilosti sú uvedené vo Výzve na predkladanie ponúk.

1. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie uskutočňovať stavebné práce preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

1. Uchádzač môže pri preukazovaní finančného a ekonomického postavenia a technickej alebo odbornej spôsobilosti postupovať podľa § 33 ods. 2 a 3 a § 34 ods. 3. Osoba, ktorej zdroje alebo kapacity majú byť použité, musí preukázať splnenie podmienok účasti, ktoré sa týkajú osobného postavenia v rozsahu ako uchádzač, okrem § 32 ods. 1 písm. e), ak ide o finančné a ekonomické postavenie, a nesmú u nej existovať dôvody na vylúčenie podľa § 40 ods. 6 písm. a) až h) a ods. 7.

1. Verejný obstarávateľ v súlade s § 41 ods. 1 zákona o verejnom obstarávaní vyžaduje, aby:
   1. uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok a
   2. navrhovaný subdodávateľ spĺňal podmienky účasti týkajúce sa osobného postavenia v rozsahu uvedenom vo Výzve na predkladanie ponúk a neexistovali u neho dôvody na vylúčenie podľa § 40 ods. 6 písm. a) až h) a ods. 7;oprávnenie dodávať tovar sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.

1. Hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti jednotným európskym dokumentom podľa § 39. Pokiaľ hospodársky subjekt predbežne nahradil doklady na preukázanie splnenia podmienok účasti určené verejným obstarávateľom jednotným európskym dokumentom, vyplní ho v súlade s manuálom k vypĺňaniu jednotného európskeho dokumentu, ktorý je možné stiahnuť na linku

[http://www.uvo.gov.sk/legislativametodika-dohlad/jednotny-europsky-dokument-preverejne-obstaravanie-553.html](http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html)

1. Jednotný európsky dokument obsahuje aktualizované vyhlásenie hospodárskeho subjektu, že
   1. neexistuje dôvod na jeho vylúčenie,
   2. spĺňa objektívne a nediskriminačné pravidlá a kritériá výberu obmedzeného počtu záujemcov, ak verejný obstarávateľ obmedzil počet záujemcov,
   3. poskytne verejnému obstarávateľovi na požiadanie doklady, ktoré nahradil jednotným európskym dokumentom.

1. Ak uchádzač alebo záujemca preukazuje finančné a ekonomické postavenie alebo technickú spôsobilosť alebo odbornú spôsobilosť prostredníctvom inej osoby, jednotný európsky dokument obsahuje informácie podľa prechádzajúceho bodu týchto súťažných podkladov aj o tejto osobe.

1. **Hospodársky subjekt v jednotnom európskom dokumente podľa manuálu riadne vyplní:**

Časť II : Informácie týkajúce sa hospodárskeho subjektu – oddiely A, B, C, D

Časť III: Dôvody na vylúčenie – oddiely A, B, C, D

Časť IV : Podmienky účasti – oddiely A, B, C, D

Časť VI: Záverečné vyhlásenia – uchádzač uvedie dátum, miesto a podpis štatutárneho orgánu

Ak sú požadované doklady pre verejného obstarávateľa priamo a bezodplatne prístupné v elektronických databázach, hospodársky subjekt v jednotnom európskom dokumente uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.

1. Verejný obstarávateľ požaduje, aby každý subdodávateľ preukázal spĺňanie podmienky účasti podľa § 32 zákona o verejnom obstarávaní.

**Doklady podľa § 32 ods. 2 písm. a) až d) nesmú byť staršie ako tri mesiace.**

# A.3 Kritérium na vyhodnotenie ponúk

**1. Určenie kritérií a pravidlá ich uplatnenia:**

Verejný obstarávateľ zvolil pre vyhodnotenie ponúk zadávanej zákazky postup na základe najnižšej celkovej ceny bez DPH.

Cena musí obsahovať všetky náklady na uskutočnenie stavebných prác.

Maximálna ponúkaná cena tovaru bez DPH nesmie prekročiť predpokladanú hodnotu zákazky podľa Výzvy na predkladanie ponúk. Ponuka tovaru s cenou prevyšujúcou predpokladanú hodnotu zákazky nebude akceptovaná.

Uchádzač na samostatnom liste predloží vypracované plnenie kritérií určených verejným obstarávateľom na hodnotenie ponúk. Tento list musí byť podpísaný uchádzačom. Viď príloha č. 1

**Úspešným uchádzačom verejnej súťaže sa stane ten uchádzač, ktorého ponuka bude mať najnižšiu celkovú cenu bez DPH. Uchádzač, ktorý nie je platcom DPH, uvádza iba celkovú cenu a skutočnosť, že nie je platcom uvedie v cenovej ponuke.**

# B.1 Opis predmetu zákazky

**Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. Pri produktoch, príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite.**

r

**Predmetom zákazky je dodávka strojového vybavenia (*Inovatívneho zariadenia pekárne*) podľa špecifikácie nižšie.**

Verejný obstarávateľ vyžaduje, aby úspešný uchádzač **v zmluve** najneskôr v čase jej uzavretia uviedol údaje o všetkých známych **subdodávateľoch** v rozsahu obchodné meno, sídlo a identifikačné číslo, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

|  |  |  |  |
| --- | --- | --- | --- |
| Opis | | Požadovaná hodnota | Jednotka |
| Inovatívne zariadenie pekárne musí umožňovať technologické prepojenie s jestvujúcim vybavením pekárne. | | áno | - |
| Zariadenie musí umožnovať pečenie chleba aj rožkov | | áno | - |
| Celkový maximálny príkon | | max. 20 | kW |
| Pekárenská pec | Pec so zaparovaním počas pečenia | áno | - |
| Médium pre pečenie | zemný plyn |  |
| Maximálna spotreba plynu | max. 10 | m3/h |
| Počet etáží | 4 | ks |
| Maximálne rozmery pre zabudovanie – výška   * šírka * dĺžka | max. 2400 max. 2500 max. 3500 | mm mm mm |
| Maximálne rozmery pre pečenie – výška   * šírka * dĺžka | min. 215 min. 1800 min. 2100 | mm mm mm |
| Plocha pre pečenie spolu na všetkých etážach | min. 15,12 | m2 |
| Maximálny tepelný výkon | min. 100 | kW |
| Elektrický odťah pary | áno | - |
| Spodok pece vymurovaný zo šamotových tehiel a žiaruvzdorného betónu | áno | - |
| Kysiaareň | Materiál | nerezový plech a lexan |  |
| Maximálne rozmery pre zabudovanie – výška   * Šírka * dĺžka | min. 2000 min. 2000 min. 1500 | mm mm mm |
| Ovládanie na riadenie procesu kysnutia | digitálne | - |
| á  t  o | Napájanie | 400/50 | V/Hz |
|  | Nastavenie vlhkosti a teploty na ovládacom pulte | áno | - |
| Maximálna spotreba vody | max. 1 | lt |
| Maximálny príkon | max. 3 | kW |
| Celková hmotnosť | max. 30 | kg |
| Sádzacie zariadenie | Na vkladanie a vyberanie pekárenských výrobkov z pece | áno | - |
| Činnosť | min.  poloautomatické |  |
| Šírka pásu | 90 | mm |
| Pracovná hĺbka | 250 | mm |
| Pracovná poloha nastaviteľná podľa vkladanej etáže pece | áno | - |
| Materiál | konštrukčný nerezový plech | - |
| Výmeník | Umožňuje spať získanie tepla z výrobných priestorov a zariadení | min. 20 | kW |
| Maximálny tepelný výkon |  | - |
| Minimálny tepelný výkon | min. 10 | KW |
| SILO | Zásobník na ukladanie voľne sypanej múky | áno | - |
| Umiestnenie v exteriéri | áno | - |
| Napojenie do mieste odberu vo výrobných priestoroch | áno | - |
| Plnenie z cisternového prepravného vozidla | áno | - |
| Celková kapacita | min. 9 | ton |
| Kruhové vyhotovenie | Áno | - |
| Priemer | max. 2750 | mm |
| Výška | max. 5000 | mm |
| Priemer plniaceho potrubia | 80 | mm |
| Priemer dávkovacej bunky | 40 | mm |
| Maximálny výkon transportného ventilátora | min. 4 | kW |
| Priemer transportného potrubie | 45 | mm |
| Materiál transportného potrubia | min. hliník | - |
| Kontaktný manometer | áno | - |
| Transportné potrubie vybavené svorkami a klenbami | áno | - |
| Priemer Turbo sito | 45 | mm |
| Vážiaci systém | áno | - |
| Umiestnenie vážiaceho systému pod nádržou | áno | - |
| Denná nádrž umiestená v interiéri | áno | - |
| Objem dennej nádrže | 125 | kg |
| Rekuperačný ventilátor | áno | - |
| Maximálny výkon rekuperačného ventilátora | min. 3 | kW |
| Zatváranie dopravných a transportných ciest solenidovými ventilmi | áno | - |
| Ovládanie prostredníctvom dotykovej obrazovky | áno | - |
| Samostatná skriňa ovládania výkonu | áno | - |

# B.2 Spôsob určenia ceny

1. Cena za obstarávaný predmet zákazky musí byť stanovená v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

1. Výslednú cenu uvedie uchádzač v Prílohe č. 1 týchto súťažných podkladov.

1. Ceny ponúkané uchádzačom musia vyjadrovať cenovú úroveň v čase, kedy bola ponuka podaná verejnému obstarávateľovi.

# B.3 Obchodné podmienky dodania predmetu zákazky

Obchodné podmienky dodania predmetu zákazky sú uvedené v návrhu zmluvy o dielo, ktorý tvorí prílohu č. 2 týchto súťažných podkladov.

Uchádzač vo svojej ponuke nepredkladá vyplnené obchodné podmienky dodania predmetu zákazky podľa súťažných podkladov. Táto slúži uchádzačovi len ako informácia o zmluvných podmienkach, ktorá bude podpísaná len s víťazným uchádzačom.

**Prílohy súťažných podkladov:**

Príloha č. 1 – Návrh na plnenie kritérií

Príloha č. 2 – Návrh kúpnej zmluvy

Príloha č. 3 – Čestné vyhlásenie o subdodávke

Príloha č. 4 – Čestné vyhlásenie, že uchádzač nemá zákaz účasti vo verejnom obstarávaní Príloha č. 5 – Informácie o osobe, ktorej služby alebo podklady uchádzač pri vypracovaní ponuky využil

**Súťažné podklady vypracovala spoločnosť:**

***Pavol Krajči Consulting, s.r.o.***

Strážska cesta 1139/41, 960 01 Zvolen

IČO: 53715772

krajci.pavol@gmail.com / pavol.krajci@agency4academy.sk

+421 907 409 793